હાર્ટલેસ, બબલુ હૅપી હૈ અને યા રબ પણ આવે છે કાલે ઍક્ટર અને ટીવી-હોસ્ટ શેખર સુમને ડિરેક્ટ કરેલી પહેલી ફિલ્મ ‘હાર્ટલેસ’માં એક એવા યુવકની વાત કહેવામાં આવી છે જેના હાર્ટ-ટ્રાન્સપ્લાન્ટ દરમ્યાન તેને પૅરેલિસિસ થઈ જાય છે, પણ એ પછી અચાનક જ તેને અમુક પ્રકારની ભવિષ્યવાણીઓ સંભળાવી શરૂ થઈ જાય છે. ચોવીસ વર્ષનો આદિત્ય સિંહ (અધ્યયન સુમન) સિંગલ મધર ગાયત્રી સિંહનો એકનો એક દીકરો છે. મા બિઝનેસવુમન છે અને પૈસાની કોઈ વાતની કમી નથી. ગાયત્રી (દીપ્તિ નવલ)ને એક દિવસ અચાનક આદિત્યની હાર્ટની બીમારીની ખબર પડે છે. ડૉક્ટર હાર્ટ-ટ્રાન્સપ્લાન્ટ જેવી ક્રિટિકલ સર્જરીનો ઑપ્શન આપે છે. પહેલાં તો આદિત્ય હાર્ટ-ટ્રાન્સપ્લાન્ટ માટે તૈયાર થતો નથી, પણ પછી તે માની જાય છે અને ઑપરેશન થિયેટર પર કેટલાંક એવાં સ્ટેપ લેવાઈ જાય છે જેને કારણે આદિત્યના બૉડીમાં ચમત્કાર જેવો ચેન્જ આવે છે અને તેને એવી વાતો સંભળાવી શરૂ થઈ જાય છે જે તેના સહિત અનેક લોકોની લાઇફમાં વળાંકો આપી દે છે. ‘હાર્ટલેસ’ની લીડ ઍક્ટ્રેસ અરિયાના અયામ છે, જેની બૉલીવુડની આ પહેલી ફિલ્મ છે. આ ઉપરાંત ફિલ્મમાં શેખર સુમન, ઓમ પુરી જેવા ઍક્ટર પણ છે.